Νταβίντ Τρεζεγκέ

Ο **Νταβίντ Σέρχιο Τρεζεγκέ** (*David Trezeguet*, 15 Οκτωβρίου 1977) είναι Γάλλος πρώην διεθνής ποδοσφαιριστής, με καταγωγή από την Αργεντινή.

## Καριέρα
Ο Τρεζεγκέ ξεκίνησε την καριέρα του από την Κλουμπ Ατλέτικο Πλατένσε, σε ηλικία 8 ετών, περνώντας από όλες τις ηλικιακές κατηγορίες των τμημάτων υποδομής της ομάδας μέχρι και την ανδρική, με την οποία πραγματοποίησε το ντεμπούτο του στην Αργεντίνικη Πριμέρα Ντιβιζιόν το 1994. Ολοκλήρωσε την καριέρα του στην ομάδα έχοντας πραγματοποιήσει συνολικά 5 εμφανίσεις στο πρωτάθλημα, προτού πάρει μεταγραφή για την ομάδα της γαλλικής Λιγκ 1, ΑΣ Μονακό, όπου αποτέλεσε εξαιρετικό επιθετικό δίδυμο με τον συμπαίκτη του στην Εθνική, Τιερί Ανρί. Ο Τρεζεγκέ αγωνίστηκε για ένα διάστημα με τη Μονακό Β’, τη δεύτερη ομάδα του συλλόγου του Πριγκιπάτου, ώστε να πάρει χρόνο συμμετοχής και να αποκτήσει εμπειρίες, έχοντας στο ενεργητικό του μόλις 9 εμφανίσεις στο πρωτάθλημα με την πρώτη ομάδα των *«Μονεγάσκων»* σε δύο χρόνια παρουσίας του εκεί. Η Μονακό στέφτηκε πρωταθλήτρια Γαλλίας την αγωνιστική περίοδο 1996-97, παίρνοντας την πρόκριση για το Τσάμπιονς Λιγκ 1997–98, όπου ο Τρεζεγκέ πέτυχε 4 τέρματα σε 9 εμφανίσεις. Ο Τρεζεγκέ πέτυχε 18 γκολ σε 27 εμφανίσεις για τη Λιγκ 1 της αγωνιστικής περιόδου 1997-1998, τερματίζοντας, έτσι, στη δεύτερη θέση του πίνακα των σκόρερ του πρωταθλήματος. Ο Τρεζεγκέ αποχώρησε από την ομάδα το 2000, έχοντας πετύχει 52 γκολ σε 93 εμφανίσεις για τη Λιγκ 1 και έχοντας κατακτήσει δύο φορές το πρωτάθλημα και το Γαλλικό Σούπερ Καπ του 1997.

Το 2000, υπέγραψε στην ιταλική Γιουβέντους, έναντι ποσού ύψους 20 εκατομμυρίων ευρώ, με την οποία πέτυχε 14 γκολ σε 25 εμφανίσεις για το πρωτάθλημα, από την πρώτη του σεζόν. Βοήθησε τη Γιουβέντους να κατακτήσει το ιταλικό πρωτάθλημα της αγωνιστικής περιόδου 2001-02, πετυχαίνοντας 24 γκολ στο πρωτάθλημα και συμβάλλοντας τα μέγιστα στην πρόκριση της ομάδας για το επόμενο Τσάμπιονς Λιγκ. Βραβεύτηκε με τον τίτλο του *capocannonieri*, ως ο πρώτος σκόρερ της σεζόν 2001–02 της Σέριε Α, μαζί με τον Ντάριο Χούμπνερ. Ο Τρεζεγκέ πέτυχε 8 γκολ σε 10 εμφανίσεις με τη Γιουβέντους στο Τσάμπιονς Λιγκ, προτού αυτή ηττηθεί με 2–3 στη διαδικασία των πέναλτι από την ΑΚ Μίλαν στον τελικό της διοργάνωσης. Με τη Γιουβέντους κατέκτησε το πρωτάθλημα ποδοσφαίρου 2002–03, και το Σούπερ Καπ Ιταλίας του 2002 και του 2003. Όταν η Γιουβέντους υποβιβάστηκε στη Σέριε Β’ τη σεζόν 2006–07, ο Τρεζεγκέ πέτυχε 15 τέρματα σε 31 εμφανίσεις πρωταθλήματος, βοηθώντας την ομάδα να πετύχει την επάνοδο στη Σέριε Α’. Ο Τρεζεγκέ πέτυχε συνολικά 135 γκολ σε 245 εμφανίσεις πρωταθλήματος με τη Γιουβέντους, πρωτού πάρει μεταγραφή για την ομάδα της ισπανικής Πριμέρα Ντιβιζιόν, Έρκουλες Αλικάντε ενόψει της σεζόν 2010–11 του ισπανικού πρωταθλήματος, με την οποία πέτυχε 12 γκολ σε σύνολο 31 εμφανίσεων, αγωνιζόμενος ως επιθετικό δίδυμο με τον Νέλσον Χαέδο Βαλντέζ. Στις 30 Αυγούστου 2011, ο Τρεζεγκέ μεταγράφηκε στην ομάδα των Ηνωμένων Αραβικών Εμιράτων, Μπανίγιας ΣΚ, υπογράφοντας μαζί της μονοετές συμβόλαιο. Αφού πραγματοποίησε μόλις τρεις εμφανίσεις για το εγχώριο πρωτάθλημα, το συμβόλαιό του τερματίστηκε κοινοί συναινέσοι στις 21 Νοεμβρίου 2011, λόγω ενός τραυματισμού που τον είχε αφήσει εκτός αγωνιστικών χώρων για το μεγαλύτερο τμήμα της σεζόν. Λίγο καιρό αργότερα, τον Δεκέμβριο του 2011, ο Τρεζεγκέ υπέγραψε τριετές συμβόλαιο με την ομάδα της Πριμέρα Β’ Ναθιονάλ, Ρίβερ Πλέιτ. Μαζί της πέτυχε 13 τέρματα σε 19 εμφανίσεις πρωταθλήματος, βοηθώντας την ομάδα να επιστρέψει στην Πριμέρα Ντιβιζιόν. Συμμετείχε επίσης στο Κύπελλο Αργεντινής της σεζόν 2011-12, όπου η Ρίβερ Πλέιτ έφτασε μέχρι και τα ημιτελικά της διοργάνωσης.

Ο Τρεζεγκέ πέτυχε συνολικά 34 τέρματα σε 71 εμφανίσεις με την Εθνική Γαλλίας το διάστημα μεταξύ 1998 και 2008, ενώ εκπροσώπησε επίσης τη Γαλλία στις ηλικιακές κατηγορίες U-18, U-20 και U-21. Ο Τρεζεγκέ εκπροσώπησε τη Γαλλία στο Παγκόσμιο Πρωτάθλημα Νέων του 1997, στο Παγκόσμιο Κύπελλο του 1998, στο Ευρωπαϊκό Πρωτάθλημα του 2000, στο Παγκόσμιο Κύπελλο του 2002, στο Ευρωπαϊκό Πρωτάθλημα του 2004 και στο Παγκόσμιο Κύπελλο του 2006. Παρά το γεγονός πως η Γαλλία κατέκτησε το Παγκόσμιο Κύπελλο του 1998, ενώ σε αυτό του 2006 τερμάτισε φιναλίστ, ο Τρεζεγκέ είναι, κατά πολλούς, πιο γνωστός για το χρυσό γκολ που πέτυχε στον τελικό του Ευρωπαϊκού Πρωταθλήματος τοο 2000 απέναντι στην Ιταλία, το οποίο έδωσε στη Γαλλία τη νίκη με σκορ 2–1 στην παράταση.

## Παραπομπές


## Εξωτερικοί σύνδεσμοι

* 
* Φωτογραφίες και στατιστικά του Νταβίντ Τρεζεγκέ στο sporting-heroes.net
* Στατιστικά καριέρας του Νταβίντ Τρεζεγκέ

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ρίβερ Πλέιτ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κλουμπ Ατλέτικο Πλατένσε
Κατηγορία:Ποδοσφαιριστές Μπανίας ΣΚ
Κατηγορία:Ποδοσφαιριστές Έρκουλες Αλικάντε
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές ΦΚ Πούνε Σίτι
Κατηγορία:FIFA 100
Κατηγορία:Ποδοσφαιριστές Σούπερ Λιγκ Ινδίας
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Πριμέρα Β Νασιονάλ
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ινδία
Κατηγορία:Ποδοσφαιριστές Προ Λιγκ ΗΑΕ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ιππότες της Λεγεώνας της Τιμής